Sakeplein | Skuldsprong: regering beplan om jaarliks 50% meer te leen
In die aangesig van fiskale krisis het die minister van finansies, Tito Mboweni vandag ‘n sprong die skuld in voorgestel. Hy beplan nou om in die komende fiskale jaar 50% meer skuld aan te gaan as sy verwagtinge in die 2019-begroting, en 80% meer as die verwagtinge in die 2018-begroting.
Nie alleen bevat min. Mboweni se begroting geen besnoeiings ten opsigte van totale gekonsolideerde staatsbesteding nie, dit sluit selfs marginale bestedingstoenames in. Die 2020-begroting is die tweede maal dat min. Mboweni beduidende toenames in geprojekteerde leningsbehoeftes aankondig deur hoë bestedingsvlakke te midde van skerp dalings in inkomste te handhaaf.
Die ingeslote tabel en grafiek hieronder toon die trajek van min. Mboweni se begrotings sedert die laaste begroting gelewer deur sy voorganger, voormalige minister van finansies Malusi Gigaba, in Februarie 2018.
Die illustrasie vergelyk die projeksies vir die fiskale jaar 2020/21. Let op hoe die geprojekteerde tekorte toeneem vanaf R205 miljard (3,5% van BBP) in die 2018-begroting, tot R253 miljard (4,3% van BBP) in die 2019-begroting, tot R371 miljard (6,8% van BBP) in die 2020-begroting.
The post Skuldsprong: regering beplan om jaarliks 50% meer te leen appeared first on Sakeliga.
Óf ‘n geldige grondwet, óf onteiening sonder vergoeding
Mar 01 Inisiatiewe — Nuus — Regsuksesse — Tuis